ପଟିଆରେ ଭିଏଲ୍‌ସିସିର ଏକ୍ସକ୍ଲୁସିଭ ଆଉଟ୍‌ଲେଟ୍‌
ଭୁବନେଶ୍ୱର,୨୫।୧୨: ଦେଶର ଅଗ୍ରଣୀ ହେଲ୍ଥ କେୟାର ପ୍ଲାଟ୍ଫର୍ମ ଭିଏଲ୍ସିସିର ଏକ୍ସକ୍ଲୁସିଭ ଆଉଟ୍ଲେଟ୍ ଶନିବାର ଭୁବନେଶ୍ୱରର ପଟିଆଠାରେ ଉଦ୍ଘାଟିତ ହୋଇଯାଇଛି। ଏହି ପରିପ୍ରେକ୍ଷୀରେ ଭିଏଲ୍ସିସିର ପୂର୍ବ ଏବଂ ବାଂଲାଦେଶର ଭିପି ଡା.ଶ୍ରୀକାନ୍ତ ଦାସ ସମ୍ମାନିତ ଅତିଥି ଭାବେ ଯୋଗଦେଇ ଏହାର ଉଦ୍ଘାଟନ କରିଥିଲେ। ଅନ୍ୟମାନଙ୍କ ମଧ୍ୟରେ ୟୁନିସେଫ୍ ଓଡ଼ିଶା ରାଜ୍ୟର ଉପଦେଷ୍ଟା ମଧୁମିତା ଦାସ, ଫିଜିସିଆନ ଡା. ସିଦ୍ଧାର୍ଥ ମହାନ୍ତି ଓ ଅନ୍ୟମାନେ ଉପସ୍ଥିତ ଥିଲେ। ବିଶେଷକରି ସୁସ୍ଥତା ଏବଂ ସୌନ୍ଦର୍ଯ୍ୟ ଶିଳ୍ପରେ ଅଗ୍ରଣୀ ଭିଏଲ୍ସିସି ଭୁବନେଶ୍ୱରର ପଟିଆଠାରେ ତା’ର ନୂତନ କେନ୍ଦ୍ର ଆରମ୍ଭ କରିଛି। ଉକ୍ତ କେନ୍ଦ୍ରରେ ଅତ୍ୟାଧୁନିକ ପ୍ରଯୁକ୍ତିବିଦ୍ୟାର ପ୍ରବର୍ତ୍ତନ କରାଯାଇଛି। ଏହା ଚର୍ମ ବିଜ୍ଞାନ, ସ୍ଲିମିଂ ଏବଂ ସୌନ୍ଦର୍ଯ୍ୟ ସମେତ ଅନେକ ପ୍ରକାର ସେବା ପ୍ରଦାନ କରୁଛି। ଗ୍ରାହକମାନେ କୁଶଳୀ ପରାମର୍ଶଦାତା, ଚିକିତ୍ସକ, ଫିଜିଓଥେରାପିଷ୍ଟ ଏବଂ ଥେରାପିଷ୍ଟଙ୍କ ଦକ୍ଷତା ଆଶା କରିପାରିବେ। ଅପରପକ୍ଷରେ ଭିଏଲ୍ସିସି ଡିସେମ୍ବର ୨୬ ପର୍ଯ୍ୟନ୍ତ ଏକ ସ୍ବତନ୍ତ୍ର ଉଦ୍ଘାଟନୀ ଅଫର ବୃଦ୍ଧି କରିଛି। ଗ୍ରାହକମାନେ ସମସ୍ତ ସୌନ୍ଦର୍ଯ୍ୟ ଏବଂ ସ୍ଳିମିଂ ପ୍ୟାକେଜ୍ ଉପରେ ୫୦% ରିହାତି ପାଇପାରିବେ।